

VI. évf. 8. szám **Évközi 7. vasárnap** 2019. február 24.

**„Élet a Lélekben” szeminárium**

tízhetes felnőttképzés

**2019. április 6. - június 8. szombatonként 1000-1200**

(**Helyszín:** Berceli Szent Miklós Közösségi Ház)

*„A Szentlélek sajátos kegyelmeket oszt szét a hívők minden fokozata között… Ezeket a karizmákat hálaadással kell fogadni, mert mindig hasznosak az Egyházban.” /II. Vatikáni Zsinat, Lumen Gentium 12/*

Világszerte elterjedtek az olyan típusú lelkigyakorlatok, amelyek hatékonyságát - a tanítás mellett - a személyes megnyilatkozásra épülő csoportmegbeszélések és az otthoni egyéni elmélkedések segítik elő. Testvéri-közösségi tapasztalatot nyújtva az Egyházról, a szeminárium elvezet a hit jobb megismeréséhez, a Szentírás életre váltásához, az imaélet elmélyítéséhez és egyengeti az utat a közösségi elköteleződés irányában. Jelen szemináriumot Ernst Sievers missziós atya fejlesztette ki, a Katolikus Karizmatikus Megújulás keretében terjedt el, világszerte gazdag gyümölcsöt hozva, és a római nemzetközi iroda (ICCRS) jóváhagyta.

Célja: a résztvevőket elvezetni az Egyház közösségében a Szentlélek erejének megtapasztalásához, és általa bátor, tanúságtevő keresztény élet kialakításához.

*„A rátok lejövő Szentlélek azonban erővel tölt majd el benneteket, hogy tanúságot tegyetek rólam… egészen a föld határáig.” /Apcsel 1,8/*

Témák:

2019.04.06. 10:00-12:00 *„0” - Előkészítő hét*

2019.04.13. 10:00-12:00 *1. Isten mint Édesapa - és mint Édesanya - személyesen szeret*

2019.04.27. 10:00-12:00 2. *Jézus megment és szabaddá tesz*

2019.05.04. 10:00-12:00 *3. Jézus életed Ura*

2019.05.11. 10:00-12:00 *4. Jézus meghív, hogy tanítványa légy*

2019.05.18. 10:00-12:00 *5. Jézus elküldi neked Szentlelkét*

2019.05.25. 10:00-12:00 *6. A Szentlélek adományokat és kegyelmeket ad neked – Ima Lélekáradásért*

2019.06.04. 10:00-12:00 *7. A Szentlélek Krisztus Testébe kapcsol*

Ha a résztvevő őszintén dönt Jézus mellett a szeminárium folyamán, rendszerint három nagy felfedezésre jut:

1. A katolikus Egyház közösségi dimenziója életet erősítő és szép

2. A hit hozzásegít az igazi belső örömhöz, a lelki békéhez és a belső egyensúly megteremtéséhez

3. A Szentléleknek fontos szerepe van a keresztény ember életében - *„A Vigasztaló… megtanít majd titeket mindenre, és eszetekbe juttat mindent, amit mondtam nektek.” /Jn 14,26/*

Az „Élet a Lélekben” szeminárium a keresztség és a bérmálás szentségei által kapott kegyelmek megújulását és hatékonnyá válását jelenti.

A jelentkezés magában foglalja azt a szándékot, hogy a jelentkező komolyan akarja venni hitét, a Szentírás olvasását, a mindennapi imát, a bűntől való elfordulást és az Evangéliumot, Krisztus követését az Egyház közösségében akarja egyre mélyebben megélni. A szeminárium elvégzése melletti döntés megkívánja, hogy e tízhetes lelkigyakorlat folyamatába minőségi időt és energiát fektessen bele.

Eger, 2019. február 21.

Szeretettel várjuk: Hulitka Róbert Plébános, Simon G. Balázs atya Koordinátor

Jelentkezési **lapját legkésőbb március 24-ig**, adja le a Berceli Plébánián.

Akik 5 éven belül végeztek Szentlélek-szemináriumot azokat kérjük, a kiscsoport vezetésére a Szentlélek szeminárium ideje alatt.

**A szemináriumon való részvétel a berceli, becskei, nógrádkövesdi, vanyarci, galgagutai és szécsénkei híveknek ingyenes.** Bérmálkozók számára a részvétel kötelező, az idei és a következő évben elsőáldozók szüleinek, egyházközségi tanácstagoknak, szolgálattevőknek **erősen ajánlott**. Több éves egyeztetés eredménye ez a szeminárium, ezért minél többen éljünk ezzel a lehetőséggel!

**HIRDETÉSEK**

Bercelen a 12. csoport takarít. Ezen a vasárnapon a katolikus iskolák javára van gyűjtés.

2019.02.25. H 17:00 Szentmise a Galgagutai Templomban

2019.02.26. K 11:00 †*Dr. Stella Leontin gyászmiséje és temetése a Váci Székesegyházban*

2019.02.27. Sz 17:30 Mesterséges intelligencia, a digitális katona előadás Budapesten

2019.02.28. Cs 17:00 Szentmise a Berceli Templomban †Jele Lászlóné, Szentségimádás

18:00 Becskei és szécsénkei zárszámadás költségvetés a Becskei Plébánián

2019.03.01 P 08:30 Szentmise a Berceli Templomban (EWTN, BonumTV)

09:30 Jegyeskurzus a Berceli Plébánián

17:00 Felnőtt katekézis a Szent Miklós Közösségi Házban

2019.03.02. Sz 10:00 †*Jele Lászlóné temetése Bercelen*

17:00 Szentmise a Berceli Templomban †*Dobrocsi Ernőné Dian Irén*

18:00 Farsangi Bál a berceli általános iskolában

**2019.03.03. V 08:30 Szentmise a Berceli Templomban** *Elsőáldozók reddíció szertartása*

**10:30 Szentmise a Galgagutai Templomban***Kiválasztás szertartása*

**10:30 Igeliturgia a Becskei Templomban**

**12:00 Igeliturgia a Szécsénkei Templomban**

**12:00 Szentmise a Nógrádkövesdi Templomban**

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005